কালীগঞ্জ উপজেলার জামালপুর ইউনিয়নের মেন্দিপুর গ্রামের সাবেক ইউপি সদস্য মুঞ্জুর হোসেনের এবং সিঙ্গাপুর প্রবাসী তার চাচাত ভাইয়ের বাড়িতে বৃহস্পতিবার ভোর রাতে ১৫/১৬ জনের সশস্ত্র একদল ডাকাত হানা দেয়। তারা বাড়ির কলাপসিবল গেইটের তালা ভেঙ্গে ভিতরে ঢুকে অস্ত্রের মুখে উভয় পরিবারের সবাইকে জিম্মি করে নগদ ৩ লাখ টাকা, প্রায় ৪০ ভরি স্বর্ণালঙ্কারও ১৬টি মোবাইল সেটসহ বিভিন্ন মালামাল লুট করে নেয়। এসময় বাধা দেওয়ায় ডাকাতরা মুঞ্জুর হোসেনের চাচীকে ধারালো অস্ত্র দিয়ে এলোপাতাড়ি কুপিয়ে ডাকাতরা পালিয়ে যায়। এতে ওই বৃদ্ধা গুরুতর আহত হয়। বাড়ির লোকজনের চিৎকারে স্থানীয়রা এগিয়ে এসে আহত ওই নারীকে কালীগঞ্জ উপজেলা স্বাস্থ্য কমপ্লেক্সে নিয়ে গেলে কর্তব্যরত ডাক্তার তাকে ঢাকা মেডিকেল কলেজ হাসপাতালে পাঠান।